“บล.บัวหลวง” เปิดแอปฯ “Wealth Connex” ตั้งเป้ายอดดาวน์โหลด 3 แสนราย
“บล.บัวหลวง” เปิดแอปพลิเคชั่น “Wealth Connex” บริการแหล่งความรู้และข้อมูลการลงทุน ตอบโจทย์ลงทุนยุคใหม่ ตั้งเป้ายอดดาวน์โหลด 3 แสนราย
“บล.บัวหลวง” เปิดแอปพลิเคชั่น “Wealth Connex” บริการแหล่งความรู้และข้อมูลการลงทุน ตั้งเป้ายอดดาวน์โหลด 3 แสนราย
20 พ.ค. 2565

นายบรรณรงค์ พิชญากร กรรมการผู้จัดการ กิจการค้าหลักทรัพย์ บล.บัวหลวง (BLS) เปิดเผยว่า บริษัทเปิดตัวแอปพลิเคชั่น Wealth Connex  แอพที่เชื่อมต่อความรู้และบริการลงทุนกับบล.บัวหลวง โดย BLS คาดว่าจะมียอดดาวน์โหลดจากกลุ่มลูกค้า Active กว่า 3 แสนราย
ทั้งนี้ ลูกค้าสามารถเข้าถึงแหล่งความรู้และข้อมูลการลงทุนที่แอปพลิเคชั่น Wealth Connex รวบรวมมาไว้ในที่เดียว อีกทั้งยังมีระบบการจัดการข้อมูล และ AI/ML ที่จะเข้ามาช่วยเพิ่มการบริการเฉพาะตัวแบบอัตโนมัติ เช่น เตือนรายการสิทธิ ราคาหุ้นเปลี่ยนแปลง สัญญาณทางเทคนิค เป็นต้น
โดยแอปพลิเคชั่น Wealth Connex เป็น Digital Collaboration ที่เป็นรูปแบบบริการในอนาคตเพื่อตอบโจทย์นักลงทุนยุคใหม่ โดยจะนำเทคโนโลยีดิจิทัลมาใช้เพื่อช่วยให้ทุกคนสามารถทำงานร่วมกันได้ โดยสามารถยืนยันตัวตนผู้ใช้งานจริงเพื่อความปลอดภัย และสร้างความมั่นใจในการใช้ข้อมูลตัดสินใจลงทุน สามารถติดต่อพูดคุย และแลกเปลี่ยนข้อมูลของผู้ใช้บริการระหว่างนักลงทุน ฝ่ายบริการลูกค้า ผู้แนะนำการลงทุน (IC) นักวิเคราะห์ และ ผู้เชี่ยวชาญด้านการลงทุน  นอกจากนี้สามารถติดตามข้อมูลข่าวสารการลงทุน
ด้าน นายสิทธนันทน์ บุญยอด ผู้ช่วยกรรมการผู้อำนวยการ ฝ่ายธุรกิจดิจิทัล บล.บัวหลวง กล่าวว่า จุดเด่นของ Wealth Connex  ได้แก่ การติดตามทุกความเคลื่อนไหวด้วยระบบแจ้งเตือน, แลกเปลี่ยนข้อมูลและแนวคิดการลงทุนกับนักวิเคราะห์และผู้เชี่ยวชาญ , เรียนรู้เกี่ยวกกับการลงทุนแบบครบวงจร และสามารถเชื่อมต่อทุกโอกาสการลงทุนพร้อมผู้ช่วยทั้งแนะนำและติดตามทุกสถานะบริการ
ทั้งนี้ Wealth Connex จะมีอยู่ 5 เมนู ได้แก่
1.เมนู Home ประกอบด้วย 3 ฟังก์ชั่น คือ
– Inbox ที่จะแจ้งเตือนทุกข้อมูลสิทธิประโยชน์ ข่าวสารในพอร์ตลงทนแบบส่วนตัว สัญญาณเทคนิค รวมแจ้งเตือนธุรกรรมการลงทุน เช่น เงินปันผล หุ้นเพิ่มทุน รายการซื้อขาย เป็นต้น
– Portfolio Analytic ที่จะวิเคราะห์คะแนนพอร์ตการลงทุน และแนะนำหุ้นที่ในพอร์ต
– My Calendar  เป็นการสร้างปฏิทินรายวันแบบส่วนตัวที่สามารถเข้าชมสัมมนาได้ลงทะเบียนไว้ผ่านห้องเรียนออนไลน์
2.เมนู Wealth  ประกอบด้วย 4 ฟังก์ชั่น
– Insight ติดตามทุกข่าวสารสำคัญและกิจกรรมจากทีมวิเคราะห์และผู้เชี่ยวชาญลงทุน
– Library ติดตามบทวิเคราะห์หุ้นพื้นฐานและเทคนิค กองทุนรวม หุ้นต่างประเทศ
– News ติดตามข่าวหุ้นจากสำนักข่าวยอดนิยม จาก InfoQuest และข่าวจากตลาดหลักทรัพย์แห่งประเทศไทย
– Event  ติดตามทุกข่าวสารสำคัญและกิกรรม ที่มีทั้งสัมมนา การทบทวนความรู้ การเตรียมพร้อมก่อนเปิดตลาด